laion/Wikipedia-Exotic huggingface dataset:
Vibrio owensii

Vibrio owensii on gramnegatiivne patogeenne bakter perekonnast Vibrio, mis avastati 2010. aastal. Bakteri nimi on tuletatud ladinakeelsest sõnast vibrio, mis tähendab "värisev, vibreeriv" ja professor Leigh Owensi nimest, kes oli bakteri avastajate seas. Rakud on pulgakujulised ja kergelt kaardunud ning mõõtmetelt 1,0 x 3,1 µm. Moodustavad kolooniaid, mis on kollakad, pealt siledad ja kujult ümmargused. Bakterirakkudel on vähemalt üks vibur. Leitud on kaks tüve: DY05T, mis isoleeriti homaari Panulirus ornatus vastsest, ja 47666-1, mis isoleeriti kreveti Penaeus monodon vastsest. Mõlemad tüved leiti Queenslandist Austraalias. Cano-Gomez, A., Goulden, E.V., Owens, L. ja Hoj, L. (2010) "Vibrio owensii sp. nov., isolated from cultured crustaceans in Australia." FEMS Microbiol. Lett, 302:175–181. Goulden, E. F., Hall, M. R., Bourne, D. G., Pereg, L. L. ja Høj, L. (2012) "Pathogenicity and Infection Cycle of Vibrio owensii in Larviculture of the Ornate Spiny Lobster (Panulirus ornatus)" Appl. Environ. Microbiol., vol 78 no 8, 2841–2849.
Vibrionaceae

Vibrionaceae on sugukond gammaproteobakterite klassis. Tuntumad perekonnad on Photobacterium ja Vibrio. Sugukonda kuuluvad ka Aliivibrio, Allomonas, Beneckea, Enhydrobacter, Listonella, Lucibacterium ja Salinivibrio. Vibrionaceae NCBI
Maahoki 2012. aasta suveolümpiamängudel

Maahoki 2012. aasta suveolümpiamängudel Londonis toimus 29. juulist 11. augustini. Võisteldi meeste ja naiste arvestuses, seega oli mängus kaks komplekti medaleid. Osales võrdselt 12 võistkonda mõlemas arvestuses. Võistlused toimusid Riverbank Arenal. Eelmiste 2008. aasta Pekingi olümpiamängude kolm paremat meeskonda olid: Olümpiavõitja: Saksamaa Hõbemedal: Hispaania Pronksmedal: Austraalia Eelmiste 2008. aasta Pekingi olümpiamängude kolm paremat naiskonda olid: Olümpiavõitja: Holland Hõbemedal: Hiina Pronksmedal: Argentina Londoni OM-i maahoki koduleht FIH-i ametlik koduleht
Judo 2012. aasta suveolümpiamängudel

Judo 2012. aasta suveolümpiamängudel Londonis toimus 28. juulist-3. augustini. Judovõistlustel osales 386 sportlast ja välja jagati 14 komplekti medaleid, millest nii meeste kui naiste arvestuses jagati välja võrdselt 7 komplekti. Võistluspaigaks oli ExCel Exhibition Centre. Kuni 60 kg Kuni 66 kg Kuni 73 kg Kuni 81 kg Kuni 90 kg Kuni 100 kg Üle 100 kg Kuni 48 kg Kuni 52 kg Kuni 57 kg Kuni 63 kg Kuni 70 kg Kuni 78 kg Üle 78 kg. 1 Lucie Decosse Judo koduleht Londoni OM-il IJF-i koduleht
Toomas Tarm

Toomas Tarm (sündinud 31. detsembril 1968 Tallinnas) on Eesti maratonijooksja, 10-kordne Eesti meister distantsidel 5000 meetrit kuni maraton. Esindanud Eestit koondise koosseisus tiitlivõistlustel aastatel 1994–2001. 5000 m – 14.32,66 10 000 m – 30.31,80 poolmaraton – 1:05.07 maraton – 2:17.42 Toomas Tarm Maratonitiim Toomas Tarm: Eesti meistrivõistlustel osaleb liiga vähe jooksjaid jooksuportaal.blogspot.com
Szapsel Rotholc

Szapsel Rotholc (poolapäraselt ka Stanisław Rotholc; 2. juuli 1913 Varssavi – 1996 Montréal, Québeci provints, Kanada) oli Poola poksija, rahvuselt juut. Rotholc oli kärbeskaalus (kuni 112 naela ehk 50,8 kg) Poola meister 1933. aastal ja sai 1934. aastal 2. koha. Rotholc osales ühe korra Eesti ja Poola maavõistlusel poksis ning võitis oma kohtumise Harald Pärna vastu 1938. aasta sügisel. Ta osales üldse rahvusvahelistel kohtumistel Poolat esindades aastatel 1934–1939 kokku 16 korral, muuhulgas ka Saksamaa vastu ning võitis neist 15 kohtumist ja viigistas 1 kohtumise. Ta osales ka aastatel 1937–1939 kokku 3 korral linnade sõpruskohtumisel, muuhulgas ka esindades Varssavit Viini vastu ning võitis neist 1, kaotas 1 ja viigistas 1 kohtumise. Rotholc oli kärbeskaalus (kuni 112 naela ehk 50,8 kg) Poola koondislase kandidaat 1936. aasta Berliini olümpiamängude poksivõistlustel, kuid vigastas kämmalt ning ei osalenud neil võistlustel. Kuna Poola juudid boikoteerisid Kolmandas Riigis korraldatavaid mänge, arvati Rotholc pärast mänge välja Poola juudi trükitööliste ametiühingust. Rotholc sai kärbeskaalus (kuni 112 naela ehk 50,8 kg) 4. Euroopa meistrivõistlustel (Budapest, 1934) pronksmedali, kaotades poolfinaalis hilisemale kuldmedalivõitjale ja Euroopa meistrile Patrick Palmerile (Inglismaa) ja võites 3. koha kohtumises Ion Sandut (Rumeenia). Rotholc oli politseinik Teise maailmasõja ajal Varssavi getos Saksa okupatsioonivõimude loodud Juudi Geto Politseis (saksa keeles Jüdischer Ordnungsdienst, poola keeles Żydowska Służba Porządkowa). Sellepärast süüdistasid teda pärast sõda kollaboratsionismis nii juudiorganisatsioonid kui ka Poola riigivõim. Uurimistulemused tema tegude kohta olid vastuolulised ning Rotholc emigreerus 1949. aastal Belgiasse, kust hiljem läks Kanadasse. 11. suveolümpiamängude poksivõistlus. Berliin 1936. Tulemused inglise keeles 4. Euroopa meistrivõistlused poksis. Budapest 1934. Tulemused inglise keeles Szapsel (Stanisław) Rotholc lehel YIVO Encyclopedia of Jews in Eastern Europe. Inglise keeles
Ameerika Ühendriikide korvpallikoondis

Ameerika Ühendriikide korvpallikoondis on Ameerika Ühendriikide esindusmeeskond korvpallis. USA rahvuskoondis on maailma edukaim meeskond. USA on võitnud medali igal kuueteistkümnest olümpiamängude korvpalliturniirist, võites kulda 13 korda. Ameerika Ühendriikide korvpallimeeskond 2012. aasta suveolümpiamängude turniiril: USA meeskonna koosseis 2010. aasta MMil (kuldmedal): Chauncey Billups, Kevin Durant, Derrick Rose, Russell Westbrook, Rudy Gay, Andre Iguodala, Danny Granger, Stephen Curry, Eric Gordon, Kevin Love, Lamar Odom, Tyson Chandler. Treener: Mike Krzyzewski. Abitreenerid: Jim Boeheim, Mike D'Antoni, Nate McMillan.
Lembit Kaik

Lembit Kaik (12. aprill 1923 Kõo vald, Soomevere – 28. september 1988 Tallinn) oli eesti ajakirjanik ja Eesti NSV riigitegelane. Lembit Kaik õppis Retla algkoolis, Türi Keskkoolis ja Tapa Linna Ühisgümnaasiumis. Koolmeistrite lapsena varakult kooliteed alustanud, lõpetas ta 17-aastaselt Rakvere Gümnaasiumi (1940, cum laude). Enne Teise maailmasõja puhkemist jõudis lõpetada Tallinna Tehnikaülikoolis majandusteaduskonna esimese kursuse ning töötada Tapa abilinnapeana. Juulist 1941 töötas ta Tapa linna TRS Täitevkomitee aseesimehena, seejärel astus Rakvere hävituspataljoni, Teise maailmasõja ajal oli ta Uurali tööpataljonis ja 8. Eesti laskurkorpuses ja tegi kaasa Eesti Laskurkorpuse kogu lahingutee. NLKP liige aastast 1944. 1950. aastal lõpetas Lembit Kaik Tallinna Polütehnilise Instituudi majanduse erialal, 1953. aastal NLKP Keskkomitee juures asuva kõrgema parteikooli, 1961. aastal Ühiskonnateaduste Akadeemia majandusteaduste kandidaadi kraadiga. 1946. aastast töötas Lembit Kaik 5 aastat ajalehe Rahva Hääl osakonnajuhataja ja asetoimetajana. "Rahva Hääles" töötas ta parteielu ja propagandaosakonna juhatajana ning toimetaja asetäitjana. Seejärel töötas poolteist aastat EKP Keskkomitee propaganda- ja agitatsiooniosakonna ajakirjandussektoris, 1948-1949 EK(b)P KK ajakirjandussektori juhatajana. Pärast 1953. aastal NLKP Keskkomitee juures asuva kõrgema parteikooli lõpetamist töötas ta neli aastat Eesti Raadio, tollase Kultuuriministeeriumi Raadioinformatsiooni Peavalitsuse juhatajana aastatel 1953–1957, 1961–1963 oli kultuuriministri asetäitja. Eesti NSV Kirjastuskomitee loomisest 1963. aastal kuni oma surmani 1988. aastal oli Lembit Kaik Eesti NSV Ministrite Nõukogu Riikliku Kirjastuste, Polügraafia ja Raamatukaubanduse Komitee esimees. Lembit Kaik oli Eesti NSV Ajakirjanike Liidu liige, Saksa DV-ga Sõpruse Arendamise Ühingu Eesti osapoole esimees, Eesti NSV Ülemnõukogu mitme koosseisu saadik. 1978 Eesti NSV teeneline kultuuritegelane, kolm Tööpunalipu ordenit, Isamaasõja I järgu orden, Punatähe ordeniga ja orden "Austuse märk" ning kaheksa medalit Isa Jüri Kaik (1883–1941) oli kooliõpetaja/juhataja, haridus- ja seltsitegelane, lühikest aega ka Viljandi maavanem (1920–1921). Ema Alma Kaik (neiuna Kirchberg, 1899–1980) oli samuti kooliõpetaja. Abikaasa Larissa Kaik (1925–2017) oli arst. Poeg Jüri Kaik (1953–2017) oli kardioloog ja arstiteadlane. Tütar Maret Kaik (sündinud 1955) on ajakirjanik ja tõlkija. 28. septembril 1988 a. lahkus meie hulgast päras *pikaajalist rasket haigust Eesti NSV Riikliku Kirjastuste, Polügraafia ja Raamatukaubanduse Komitee esimees Lembit Kaik., Sirp ja Vasar, nr. 41, 7 oktoober 1988 Olev Liivik, EK(b)P KK aparaadi loomine 1940, Tartu Ülikool, 2005, lk 61
Zayn Malik

Zain Javadd Malik ehk Zain Malik ehk Zayn (stiliseeritult ZAYN) (sündinud 12. jaanuaril 1993 Bradfordis) on inglise laulja, laulukirjutaja, modell ja näitleja. Ta sai tuntuks Suurbritannia televõistluses "The X Factor", kus ta määrati bändi One Direction koosseisu. Selle liikmeteks koos temaga olid veel Harry Styles, Louis Tomlinson, Liam Payne ja Niall Horan. 25. märtsil 2015 teatas Zayn oma lahkumisest. Zayni isa on Yaser Malik ja ema Tricia Brannan Malik. Tal on üks vanem õde Doniya ja kaks nooremat õde, Waliyha ja Safaa. Ta käis Lower Fields'i põhikoolis Brandfordis. Malik tegeles boksimisega vanuses 15-17. Enne lauljaks saamist soovis ta saada inglise keele õpetajaks. Zayn on muslim. Esimest korda rambivalgusse ilmudes (2010), käis ta kohtamas Rebecca Fergusoniga. Ta oli kihlatud Little Mixi laulja Perrie Edwardsiga. 2015. aasta augustis teatasid nad, et otsustasid oma suhte lõpetada. Hiljem oli ta suhtes Gigi Hadidiga, kellega nad 2018. aasta märtsis lahku läksid, kuid kuu aja pärast soojendasid oma suhte uuesti üles. Neil sündis 2020 tütar. 2022. aastal tema suhe Hadidiga lõppes erimeelsuste tõttu Hadidi ema Yolanda Hadidiga. Saatest "The X Factor" alates on talle hakanud meeldima tätoveeringud. Ta ise on öelnud, et armastab uusi tätoveeringuid teha lasta, sest nende taga on suur kultuur. Oma esimese tätoveeringu, milleks oli tema vanaisa nimi araabia keeles "والتر" avaldas ta oma Twitteri lehel. Sellest ajast on ta lasknud teha veel mitu tätoveeringut. One Directioni koosseisus: Up All Night (2011) Take Me Home (2012) Midnight Memories (2013) Four (2014) Sooloartistina: Mind of Mine (2016) Icarus Falls (2018) Nobody Is Listening (2020) "Dusk Till Dawn" Zayn Malik's Next Direction, vaadatud 30. märtsil 2017 Nardino, Meredith (12. juuli 2023). "Zayn Malik Addresses Yolanda Hadid Drama, More on 'Call Her Daddy'". Us Weekly (Ameerika inglise). Vaadatud 19. juulil 2023.
Krõmsk

Krõmsk on linn Venemaal Krasnodari krais, Krõmski rajooni keskus. Asub Adagumi jõe ääres. Asutati 1862. aastal Krõmskaja staniitsana. Linnaõigused sai 1958. aastal. 7. juulil 2012 toimunud üleujutuses hukkus linnas 140 inimest. http://city-krymsk.ru/
Regi

Regi on kahel looduskõveral või painutatud jalasel libisev loomade abil veetav veo- ja sõiduvahend. Regedega veeti tavaliselt talvel palke, suvel heinu, aga madalregedega ka kive, turvast, sõnnikut, samuti põllutööriistu. Kerget sõidurege inimeste vedamiseks nimetatakse saan, väikest järelveetavat rege kelk. Eestis on rege vedanud üldiselt üks hobune. Saaremaa lääneosas ja Eesti loodeosas kasutati 20. sajandi alguseni kahe härja poolt veetavat vehmriga härjarege. Tänapäeva reele ehituselt sarnase kodarree võtsid eestlased ja teised läänemeresoome rahvad kasutusele arvatavasti kokkupuutes balti hõimudega. Regi oli vajalik areneva põllumajanduse veovajaduste rahuldamiseks. 19. sajandini kasutati rege ilma laiema veoaluseta, reepõhja kattis pikivarbadest laudi. Puude ja heinaveoks paigaldati reele risti loogakujulised reemalgad. 20. sajandi regededele oli iseloomulik lai reepeas kitsenev veoraam (nimetatud ka laam, laavits, kresla jne), mis võeti Eestis kasutusele 19. sajandi lõpul venelaste eeskujul. Samal ajal hakati sõiduks kasutama reele seotavat varbpära, mida nimetati ka kanakorv, kresku, korup jne. Regede puitkonstruktsiooni ilmusid raudosad 19. sajandi keskel, kui rauast tehti reetallad. Üldisemalt hakati rege rautama sajandivahetusel. Ree osad on jalased, kodarad, kaustad, ristpuud või painardid, laudi, aisad. Konstruktsioonitüübilt jagunesid eesti talureed: madalregi kodarregi kaustregi sebaregi sidepulkregi Eesti etnograafia sõnaraamat. Koostanud Arvi Ränk, toimetanud Õie Ränk. Tallinn 1995. lk 176 Eesti rahvakultuuri leksikon (3. trükk). 2007. Koostanud ja toimetanud Ants Viires. Tallinn, Ühiselu AS trükikoda. Lk 246
Miinijahtija

Miinijahtija on meremiinide ja muude mere põhjas paiknevate ohtlike objektide otsimiseks, tuvastamiseks ja hävitamiseks valmistatud sõjalaev. Miinijahtijate kasutuselevõtu tingis arendatavate meremiinide keerukuse kasv 2. maailmasõja ja külma sõja ajal. Miinijahtijad on valmistatud võimalikult mittemagnetilistest materjalidest, on enamasti väikese süvisega ja hea manööverdusvõimega. Miinijahtijatel on tavaliselt kerge relvastus lähienesekaitseks. Relvastuseks on peamiselt kerged kahurid ja kuulipildujad. Sageli on neil ka meremiinide veeskamise võime. Miinitõrjeoperatsioone viivad nad läbi suuremate sõjalaevade (fregatt, korvett) julgestusel. Miinijahtija tegevus miinide avastamisel ja ükshaaval hävitamisel on erinevalt miinitraalerist väga ajamahukas. Miinide avastamiseks on miinijahtijal sonar ning avastatud objektide uurimiseks ja õhkimiseks ettevalmistamiseks veesatav allveerobot. Miinid või muud merepõhjast avastatud lõhkekehad õhitakse allveeroboti või miinituukri paigaldatud lõhkelaenguga. Laeng õhitakse kaugjuhtimisega. Põhilised kasutusel olevad miinijahtijate klassid: Tripartite klassi miinijahtija Osprey klassi miinijahtija Sandown-klassi miinijahtija Frankenthal-klassi miinijahtija Miinitraaler
Miiniveeskja

Miiniveeskja (ka miiniveeskaja) on meremiinide transpordiks ja veeskamiseks ehitatud sõjalaev. Miiniveeskjatel on spetsiaalne miinitekk koos miinirelssidega ja pardas või ahtris luugid miinide veeskamiseks. Miiniveeskjaid võidakse sageli kasutada ka veeremilaevadena ja seoses sellega on neile ehitatud vööriluuk koos rambiga. Miiniveeskja kattenimetust võidakse ära kasutada ka korvettide tegeliku laevatüübi varjamiseks: näiteks Soome Hämenmaa klassi miiniveeskja. Maailma esimene miinide veeskamiseks ehitatud laev oli Venemaa laev "Amuur", mis valmis 1898. Vene-Jaapani sõja ajal laskis ta vette meremiinid, mille otsa 14. mail 1904 sõitsid ja uppusid Jaapani laevastiku lipulaev "Hatsuse" ja soomuslaev "Yashima". Tänapäeva merevägedes kasutatakse miiniveeskjaid harva, sest miinide veeskamise võime on paljudel sõjalaevatüüpidel. Miine on vette lastud mitut tüüpi laevadelt, niihästi veeremilaevadelt kui allveelaevadelt. Kuid näiteks USA mereväes ei lasta tänapäeval miine enam üldse laevadelt vette, vaid ainult lennukitelt. Mitme riigi mereväes on veel tänapäevani miiniveeskjaid. Sellised riigid on näiteks Soome, Rootsi, Norra, Türgi ja Lõuna-Korea. Mõne riigi merevägi on koostanud plaani teiste laevade kiireks ümberkohandamiseks miinide veeskamiseks, kui peaks tekkima sõjaseisukord. Miinijahtija Tasuja A432 - Eesti mereväe toetuslaev, mis on ehitatud algselt miiniveeskjaks.
Soome merevägi

Soome merevägi (soome keeles Suomen merivoimat) on Soome kaitseväe merekaitse eest vastutav osa (merevägi). Vastutab riikliku merevalve ja mereseire eest. Julgestab mereala puutumatust, vajadusel jõudu kasutades, koostöös õhuväe ja merepiirivalvega. Vastutab riiklike mereühenduste julgestamise eest ja juhib mereliikluse kaitset. Tõrjub merealalt suunatud ründed koostöös muude kaitsestruktuuridega ja koos merepiirivalvega. Säilitab kõrget valmidust, arendab mereväe taktikat ja lahinguvarustust ning vastutab varustuse hoolduse eest. Õpetab mereväele vajalikku isikkoosseisu ja toetab vabatahtlikku riigikaitseõpet. Mereväe suurus on rahuajal 4600 inimest, kellest umbes 1400 on elukutselised ja 3200 ajateenijad. Mobilisatsiooni ajal kasvab mereväe isikkoosseis 31 500 inimeseni. Soome mereväe koosseis alates 2015: Mereväe staap Personali-, operatiiv- ja tagalaosakonnad Mereväe orkester Teadustehniline keskus Laevastik (rannikulaevastik) 4. miinitõrjedivisjon Miinijahtijate salk Miinitraalerite salk "Sääksi" (Maakaitseüksuste baasil) 6. pealveetõrjedivisjon 2. miinilaevade salk 2. raketikaatrite salk 7. pealveetõrjedivisjon 1. miinilaevade salk 1. raketikaatrite salk 8. tagaladivisjon Baasikompanii 1. transpordisalk 2. transpordisalk Rannikubrigaad Uusimaa brigaad Meresõjakool Soome mereväe põhilised või suuremad alused: Miiniveeskaja-valvelaev – 2 Hämenmaa klassi miiniveeskaja–valvelaev (ametlikult miiniveeskajad, praktiliselt liigitatavad valvelaevadena või isegi korvettidena) – 2 Raketikaater – 8 Hamina klassi raketikaater – 4 Rauma klassi raketikaater – 4 Miinijahtija/miinitraaler – 9 Katanpää klassi miinijahtija – 3 Kuha klassi miinitraaler – 6 Miiniveeskaja – 3 Pansio klassi miiniveeskaja – 3 Dessantkaater – 12 Jehu klassi dessantkaater – 12 Õppelaev – 4 Kajava klassi õppelaev - 1 Fabian Wrede klassi õppelaev – 3 Lisaks on kasutusel hulk väiksemaid kaatreid ja abilaevu. Rahvusvaheliselt kasutatav sõjalaeva lühend on FNS – Finnish Navy Ship. Soome mereväe sõjalaeva tunnuslipud. Turu – mereväe staap, laevastiku baas Pansio – laevastiku baas Espoo – teaduskeskus Helsinki Suomenlinna – Meresõjakool Uppiniemi – rannikuüksused Dragsvik – rannikuüksused Soome mereväe algeks said Nõukogude Venemaast Soome iseseisvumise käigus 1918. aastal maha jäänud mitmed sõjalaevad. Osa neist tuli anda venelastele tagasi pärast Soome-Vene rahulepingu sõlmimist. 1920.–1930. aastate vahetusel laevastikku moderniseeriti, valmistades põhilisena 2 rannakaitse soomuslaeva ja mõned allveelaevad. 2. maailmasõja eelõhtuks nähti ette Venemaa Balti laevastikule Soome lahe sulgemist koostöös Eestiga. Talvesõjas osales mereväelises vastutegevuses Nõukogude Liidule peamiselt rannakaitse suurtükivägi ja mehitati Ahvenamaad. Jätkusõjas oli põhirõhk allveelaevade vastasel võitlusel ja miinisõjal. Ühtlasi tegeles merevägi laevateede julgestamisega. Pärast 2. maailmasõja lõppu tegeleti Soome lahe demineerimisega. Seejärel on mereväge ajapikku kuigipalju vähendatud, kuid samas uuendatud plaanipäraselt ja süsteemselt. Balti laevastik Läti merevägi Eesti merevägi "Väinö Valve". Estofilia. Tallinn: Soome suursaatkond. 2018. Vaadatud 19.05.2018.
Victor Ponta

Victor Viorel Ponta (sündinud 20. septembril 1972 Bukarestis) on Rumeenia jurist ja poliitik, kes oli 7. maist 2012 kuni 5. novembrini 2015 Rumeenia peaminister. 1991–1995 õppis ta Bukaresti Ülikoolis õigusteadust. 1995–1998 töötas prokurörina Bukaresti 1. sektoris ja 1998–2001 Rumeenia ülemkohtus. 2003. aastal kaitses ta Bukaresti Ülikoolis doktoriväitekirja Rahvusvahelise Kriminaalkohtu kohta. Juunis 2012 avaldati ajakirjas Nature plagiaadisüüdistus, mille kohaselt on üle poole tema väitekirjast kopeeritud teistest töödest. Ponta eitas süüdistusi, nimetas neid poliitiliselt motiveerituks ja leidis, et nende taga võib olla president Traian Băsescu. 2002. aastal astus ta Rumeenia Sotsiaaldemokraatlikku Parteisse. Alates 2010. aastast on ta partei esimees. 13. juulil 2015 esitas Rumeenia riigiprokuratuur peaminister Victor Pontale ametliku korruptsioonisüüdistuse. Peaministrit süüdistatakse maksudest kõrvalehoidmises, pettuses ja rahapesus ajal, mil ta tegutses advokaadina. 31. oktoobril 2015 Bukaresti ööklubis toimunud põlengus hukkus üle 30 inimese. See vallandas ulatuslikult valitsusvastased meeleavaldused, millel süüdistati valitsust nõuetele mittevastavatele meelelahutusasutustele tegevuslubade andmises ja ebapiisavas järelevalves. Meeleavalduste tulemusel teatas Ponta 4. novembril, et astub koos valitsusega ametist tagasi. 5. novembril nimetas president Klaus Iohannis peaministri kohusetäitjaks Sorin Cîmpeanu. Ta on abielus Euroopa Parlamendi liikme Daciana Octavia Sârbuga. Romania PM Victor Ponta charged with corruption BBC News, 13.07.2015 (vaadatud 13.07.2015)
Nokia 7650

Nokia 7650 oli esimene Symbian OS operatsioonisüsteemiga nutitelefon Nokialt aastast 2001. Selle mõõtmed olid 114x56x26 mm ja kaal 154 grammi. Telefoni sisemälu oli 4 MB. Esimene telefon värviekraani ning kaameraga. Telefon toetas ka Javat ja sellel oli 3 mängu: Snake EX, Card Deck ning Mix Pix. Telefonil oli Series 60 kasutajaliides ning operatsioonisüsteemi versioon 6.1. Official support page
Reio Laabus

Reio Laabus (sündinud 14. märtsil 1990 Tartus) on Eesti jalgpallur (poolkaitsja). Ta mängib Eesti Meistriliiga klubis Tartu JK Tammeka. Reio Laabus EJL-i veebisaidil
Soome kaitsevägi

Soome kaitsevägi (sm Suomen puolustusvoimat, rts Finlands försvarsmakt) on Soome sõjavägi ja põhiline riigikaitsestruktuur. Soome kaitseväe eelarve on umbes 6 miljardit eurot ja see moodustab SKP-st 2,41 protsenti. Soomel on üle 1300 km pikkune piiri Venemaaga. Soome astus NATO-sse 2023. aastal. Välismissioonid on populaarsed ja sõdurid teenivad ÜRO, NATO ja EL-i missioonidel üle kogu maailma. Rahva kaitsetahe kõigub 80% juures ja on Euroopa Liidu kõrgemaid. Soome kaitsevägi koosneb palgalistest, ajateenijatest ja reservväelastest. Kokku 34 500 meest: 27 300 maaväes, 3000 õhuväes ja 4400 mereväes). Soomes on meessoost isikutele üldine ajateenistuskohustus, naistele vabatahtlik. Ajateenistus kestab sõltuvalt ametikohast 6, 9 või 12 kuud. https://intti.fi/reservissa "Finland ranks among Nato's top defence spenders". News (inglise). 8. juuli 2024. Vaadatud 8. oktoobril 2024.
Nikolai Mašitšev

Nikolai Mašitšev (sündinud 5. detsembril 1988) on endine Eesti jalgpallur (poolkaitsja). Aastani 2016 oli ta Venemaa kodanik. 2023. aasta novembris mõistis Harju Maakohus ta süüdi sama aasta 25. aprillil toimunud suures koguses kokaiini omandamises ja edasi andmises. Eesti karikas Eesti Superkarikas, Üleminekumängud Tallinna FC TVMK Meistriliiga: 2005 Eesti karikas: 2006 Tallinna FC Flora Meistriliiga: 2010, 2011 Eesti karikas: 2013 Eesti Superkarikas: 2012 Tallinna FC Infonet Premium liiga: 2016 Nõmme Kalju FC Premium liiga: 2018 Eesti Superkarikas: 2019 2023. aasta novembris mõistis Harju Maakohus ta süüdi sama aasta 25. aprillil toimunud suures koguses kokaiini omandamises ja edasi andmises. Kohtulahendi kohaselt pandi Mašitševile süüks 2023. aasta 25. aprillil kokaiini omandamist ja edasi müümist. Ta sai sama kaasuse raames kolmeks aastaks vangi mõistetud Vitali Filonovi juhendamisel 25. aprillil enda kätte vähemalt 72,26 grammi kokaiini ja jättis selle õhtul kell 19.45 Bolt Drive'i kindalaekasse. 45 minutit hiljem tegi politsei autos ülevaatuse, mille käigus leiti soonkinnisega kilekott, mille sees oli veel üks soonkinnisega kilekott 72,26 grammi kokaiiniga (puhast kokaiini 56,4 grammi ehk 78 protsenti). Seega pandi Mašitševile süüks suures koguses narkootilise aine ebaseaduslik käitlemine. Lisaks tingimisi vanglakaristusele mõisteti Mašitševilt välja 2082,50 euro ulatuses menetluskulusid. Kuldkepp, Ats (2.1.2024). "Viiel korral Eesti meistriks tulnud jalgpallur mõisteti narkokuriteo eest süüdi". Delfi Sport. Originaali arhiivikoopia seisuga 2.1.2024. Vaadatud 2. jaanuaril 2024. Viiekordne Eesti meister mõisteti süüdi narkokuriteos Soccernet, 2. jaanuar 2023 Viiel korral Eesti meistriks tulnud jalgpallur mõisteti narkokuriteo eest süüdi Delfi.ee, 2. jaanuar 2023 Nikolai Mašitšev Eesti Jalgpalli Liidu kodulehel Transfermarkti profiil
Karl Mööl

Karl Mööl (sündinud 4. märtsil 1992 Tallinnas) on Eesti jalgpallur (kaitsja). Ta mängib Eesti Meistriliiga klubis Paide Linnameeskond. A-koondise debüüdi tegi Mööl Eesti koondises 8. novembril 2012 sõprusmängus Omaani vastu. Samas mängus tegid oma debüüdi veel Ken Kallaste, Ilja Antonov, Andre Frolov ja Stanislav Prins. Uuendatud seisuga 22. november 2017 Evald Tipneri karikavõistlused Eesti Superkarikas, Üleminekumängud Kõik mängud UEFA Meistrite Liigas Kõik mängud UEFA Euroopa Liigas Uuendatud seisuga 7. jaanuar 2018 Tallinna FC Flora Evald Tipneri karikas: 2013 Eesti Superkarikas: 2012 Nõmme Kalju FC Evald Tipneri karikas: 2015 Eesti jalgpallikoondislaste loend Florakate koostöö tõi koondisele võidu Omaani üle! fcflora.ee, 8. november 2012 Eesti Jalgpalli Liidu profiil Transfermarkti profiil Koondise mängud